
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

                     19 mai 2000
AMENAJAREA TERITORIULUI ŞI ECHILIBRU 

            Nr. 1259/ XVIII/6           

                                 ECOLOGIC                                                                                                               

A  V  I  Z

asupra proiectului de Lege pentru aprobarea Ordonaţei Guvernului nr.18/2000 privind unele măsuri pentru aprobarea şi implementarea Programului Special de reabilitare a unor zone miniere defavorizate şi a altor zone cu dezechilibre economice şi sociale 


Cu adresa nr.12 din 3 februarie 2000, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu proiectul de Lege aprobarea Ordonaţei Guvernului nr.18/2000 privind unele măsuri pentru aprobarea şi implementarea Programului Special de reabilitare a unor zone miniere defavorizate şi a altor zone cu dezechilibre economice şi sociale.



În şedinţa din 18 mai 2000, Comisia pentru administraţie publică, amenajarea teritoriului şi echilibru ecologic a examinat proiectul de Lege pentru aprobarea Ordonaţei Guvernului nr.18/2000 privind unele măsuri pentru aprobarea şi implementarea Programului Special de reabilitare a unor zone miniere defavorizate şi a altor zone cu dezechilibre economice şi sociale, pe care l-a  avizat negativ.



Avizarea negativă s-a datorat faptului că, deşi conform proiectului de lege dezbătut abordarea de principiu a reabilitării unor zone defavorizate sau cu dezechilibre economice şi sociale este corectă, nu se poate accepta tratarea problemelor din numai trei zone defavorizate ale ţării. 



Caracterul normativ general al proiectului de lege prezentat necesită abordarea, în cadrul Programului Special de reabilitare, a tuturor zonelor defavorizate ale ţării, spre a se evita anumite discriminări pe criterii geografice, în tratarea problemelor care fac obiectul proiectului de lege. 



In acelaşi timp Comisia a considerat inacceptabilă contractarea lucrărilor de execuţie privind reabilitarea preconizată, cu o singură societate comercială, în regim de achiziţie dintr-o singură sursă, în condiţiile absenţei unei licitaţii desfăşurate conform prevederilor legale.



Prin natura şi conţinutul reglementărilor sale, proiectul de lege se încadrează în categoria legilor ordinare.

